Zmluva o dielo

uzatvorená v zmysle ust. § 536 Obchodného zákonníka v znení neskorších predpisov

**Vypracovanie projektu „Pezinok – parkovisko pri cintoríne“**

(ďalej len „zmluva“)

**Článok 1
Zmluvné strany**

1. **Objednávateľ**: **Mesto Pezinok**

Sídlo: Radničné námestie 7, 902 14 Pezinok

IČO: 00305022

DIČ: 2020662226

 Právna forma: Obec

Štatutárny orgán: Ing. arch. Igor Hianik, primátor mesta Pezinok

Osoby oprávnené konať vo veciach:

 a/ zmluvných: Ing. arch. Igor Hianik - primátor mesta Pezinok

 b/ technických: vedúci odd. výstavby a životného prostredia referent výstavby

 Bankové spojenie: Prima banka Slovensko, a.s. pobočka Pezinok

IBAN: SK 02 5600 0000 0066 0200 6001

BIC (SWIFT): KOMASK2X

Číslo telefónu: 033/6901500

(ďalej len „objednávateľ“)

**a**

1. **Zhotoviteľ**:

Sídlo:

IČO:

DIČ:

IČ DPH:

Právna forma:

Štatutárny orgán:

Osoby oprávnené konať vo veciach:

a/ zmluvných:

 b/ technických:

Bankové spojenie:

IBAN:

Mobil:

e-mail:

(ďalej len „zhotoviteľ“)

(objednávateľ a zhotoviteľ spoločne ďalej len ako „zmluvné strany“)

**Článok 2
Predmet zmluvy**

1. Predmetom tejto zmluvy je na strane zhotoviteľa - záväzok že vypracuje v rozsahu a za podmienok dojednaných v tejto zmluve pre objednávateľa projektovú dokumentáciu stavby **„Pezinok – parkovisko pri cintoríne“** v podrobnosti projektu pre územné rozhodnutie (DUR) a pre stavebné povolenie (DSP) (ďalej len „dielo“ alebo „PD“) a Autorský dozor a na strane objednávateľa, záväzok uhradiť zhotoviteľovi cenu diela špecifikovanú v článku 3 tejto zmluvy.
2. Zmluvné strany sa dohodli, že projektová dokumentácia bude obsahovať minimálne tieto časti:

A. Sprievodná správa

B. Súhrnná technická správa

C. Celková koordinačná situácia

D. Dokumentácia stavebných objektov

SO 01 Parkovisko a dopravné pripojenie

SO 02 Chodník

SO 03 Cyklochodník

SO 04 Verejné osvetlenie

SO 05 Dažďová kanalizácia + vsakovanie

SO 06 Vodovodná prípojka

SO 07 Prípojka splaškovej kanalizácie

SO 08 Oplotenie

SO 09 Kamerový systém, rampy a pokladňa plateného parkovania

SO 10 Objekt – verejné WC a pohrebníctvo

 E. Rozpočet (agregované položky)

1. Zhotoviteľ zodpovedá za to, že dielo bude zhotovené a odovzdané v súlade s touto zmluvou, výzvou na predloženie ponuky a všeobecne záväznými právnymi predpismi, technickými normami, ako aj v súlade so záväznými stanoviskami dotknutých orgánov.
2. Dielo bude vypracované a dodané objednávateľovi:
* DUR v 10 tlačených vyhotoveniach a v editovateľnej i needitovateľnej elektronickej forme na USB kľúči (textová časť - vo formáte WORD; výkresová časť - vo formáte pdf a DWG).
* DSP v 6 tlačených vyhotoveniach a v editovateľnej i needitovateľnej elektronickej forme na USB kľúči (textová časť - vo formáte WORD; rozpočet - vo formáte MS Excel; výkresová časť - vo formáte pdf a DWG).
1. **Zhotovitel’ sa zaväzuje odovzdať dielo objednávateľovi v rozsahu a obsahu podľa tejto zmluvy v termíne do DÚR do 15.11.2020, DSP do 45 dní od právoplatnosti územného rozhodnutia.**
2. Zhotovitel’ sa zaväzuje na požiadanie objednávateľa vykonať Autorský dozor počas realizácie diela.
3. Zmluvné strany sa dohodli, že po vyhotovení časti diela vyzve zhotovitel’ objednávateľa na jeho prevzatie a to tak, aby objednávateľ bol o preberaní diela oboznámený aspoň 3 pracovné dni vopred. Zmluvné strany sa dohodli, že o odovzdaní diela bude spísaný preberací protokol a každá projektová dokumentácia pre DUR a DSP bude preberacím protokolom prevzatá po ucelenej samostatnej časti DUR a DSP. Po každom prebraní sa zaháji preberacie konanie - 10 pracovných dní, počas ktorého môže objednávateľ uplatniť výhrady voči dodanému dielu. Preberacie konanie bude ukončené spoločným preberacím protokolom, ktorý bude podkladom pre vystavenie faktúry.
4. Osoby oprávnené na konanie vo veciach technických (prebratie projektovej dokumentácie) objednávateľ určil zamestnancov Mesta Pezinok

 - vedúci oddelenia výstavby a životného prostredia

 - referent výstavby

**Článok 3**

**Cena diela a platobné podmienky**

1. Cena diela je stanovená dohodou v zmysle § 6 ods. 6 zákona NR SR č. 18/1996 Z.z. o cenách a vyhlášky Ministerstva financií Slovenskej republiky č. 87/1996 Z.z., , ktorou sa vykonáva zákon Národnej rady Slovenskej republiky č. 18/1996 Z.z. o cenách a je doložená cenová ponuka zhotoviteľa, ktorá tvorí prílohu č. 1 k tejto zmluve.
2. V cene diela je zahrnuté vypracovanie projektu DÚR, DSP a autorský dozor max. 50 hod. Cena diela je v zmysle cenovej ponuky vo výške:

 ........................EUR bez DPH

 ..............................20 % DPH

 **...........................EUR s DPH**

Cena (slovom: ..................................................eur a ..........centov).

Cena bude upravená podľa počtu hodín autorského dozoru v zmysle bodu 3.4 tejto zmluvy.

1. Po ukončení, odovzdaní a prevzatí ucelenej samostatnej časti diela (DÚR a DSP) vystaví zhotovitel’ objednávateľovi samostatnú faktúru.
2. Autorský dozor bude fakturovaný na základe požiadaviek objednávateľa a prílohou faktúry bude súpis vykonaných hodinových prác, ktorý odsúhlasil objednávateľ. Ak objednávateľ počas realizácie diela nepožiada dodávateľa o vykonanie autorského dozoru, tak faktúra nebude vyhotovená. Autorský dozor bude fakturovaný v hodinovej sadzbe, rozsah autorského dozoru neprekročí 50 hod.
3. Splatnosť riadne vystavených faktúry je 30 dní odo dňa jej preukázateľného doručenia objednávateľovi. V prípade, ak faktúry nespĺňajú podmienky podľa tejto zmluvy alebo podľa príslušných všeobecne záväzných právnych predpisov, objednávateľ je oprávnený vrátiť takéto faktúry zhotoviteľovi na prepracovanie; v takomto prípade začne pre objednávateľa plynúť nová lehota na zaplatenie faktúry až doručením riadne prepracovanej faktúry.
4. Zmluvné strany sa dohodli, že v cene diela sú zahrnuté všetky náklady vyplývajúce z predmetu zmluvy, tak ako bol požadovaný v súťažných podkladoch a ako vyplynuli z cenovej ponuky zhotoviteľa.

**Článok 4**

**Práva a povinnosti zmluvných strán**

* 1. Zhotovitel’ sa zaväzuje vykonať dielo riadne a v dohodnutom čase podľa tejto zmluvy.
	2. Objednávateľ sa zaväzuje uhradiť zhotoviteľovi cenu diela riadne a včas a riadne vykonané dielo prevziať na základe Preberacieho protokolu.
	3. Objednávateľ sa zaväzuje poskytnúť zhotoviteľovi potrebnú súčinnosť k vykonaniu diela.

* 1. Vykonávanie diela bude počas spracovania priebežne prerokovávané s objednávateľom. Zároveň je objednávateľ oprávnený kontrolovať vykonávanie diela.
	2. Ak objednávateľ zistí, že zhotovitel’ vykonáva dielo v rozpore so svojimi povinnosťami, je oprávnený dožadovať sa toho, aby zhotovitel’ odstránil vady vzniknuté vadným vykonávaním a dielo vykonával riadnym spôsobom. V prípade, že zhotovitel’ diela tak neurobí ani v primeranej lehote mu na to poskytnutej, pričom zo strany zhotoviteľa došlo k podstatnému porušeniu zmluvy (neodovzdanie diela), je objednávateľ oprávnený od zmluvy odstúpiť.

**Článok 5**

**Zodpovednosť za vady diela**

1. Zhotovitel’ zodpovedá za to, že spracuje projektovú dokumentáciu pre DÚR a DSP v súlade s platnými STN, územným plánom mesta a pokynmi objednávateľa.
2. Zhotovitel’ nezodpovedá za vady spôsobené dodržaním nevhodných pokynov daných mu objednávateľom, ak zhotovitel’ objednávateľa na nevhodnosť takýchto pokynov písomne upozornil a objednávateľ na ich dodržaní trval.
3. Zmluvné strany sa dohodli, že za podstatné porušenie zmluvy zo strany zhotoviteľa považujú porušenie lehoty dodania predmetu zmluvy podľa tejto zmluvy.
4. Zhotovitel’ zodpovedá za vady, ktoré má dielo v čase jeho odovzdania najneskôr do ukončenia preberacieho konania. Za vady diela vzniknuté porušením povinností zhotoviteľa po odovzdaní diela, zodpovedá zhotoviteľ ak boli spôsobené porušením jeho povinností.
5. Za vady diela sa považuje aj jeho akýkoľvek nedostatok alebo osobitná požiadavka, ktorú požaduje zapracovať do diela (projektu) stavebný úrad prípadne iná dotknutá inštitúcia v súvislosti s účelom použitia diela podľa tejto zmluvy.
6. Zhotovitel’ je povinný v prípade reklamácie reklamovanú vadu na vlastné náklady odstrániť bez zbytočného odkladu najneskôr do 10 dní odo dňa uplatnenia reklamácie. Uplatnením reklamácie sa rozumie jej písomné doručenie zhotoviteľovi poštou prípadne emailom až po potvrdenia prevzatia.

**Článok 6
Zmluvná pokuta**

1. Zmluvné strany sa dohodli, že v prípade, ak zhotovitel’ nevykoná dielo v čase špecifikovanom v tejto zmluve, je objednávateľ oprávnený účtovať zhotoviteľovi zmluvnú pokutu vo výške 0,1 % z ceny diela, za každý začatý deň omeškania, až do dňa odovzdania a prevzatia diela.
2. Zmluvné strany sa dohodli, že v prípade, že objednávateľ neuhradí zhotoviteľovi faktúru včas alebo riadne, je objednávateľ oprávnený účtovať zhotoviteľovi zmluvnú pokutu vo výške 0,1 % z ceny diela, za každý začatý deň omeškania.

**Článok 7
Ďalšie dojednania**

1. Zmluvné strany sa dohodli, že v prípade ukončenia zmluvy dohodou, je zhotovitel’ oprávnený vyúčtovať objednávateľovi práce rozpracované ku dňu skončenia a požadovať úhradu za skutočne vykonané práce. Zhotovitel’ bude práce rozpracované fakturovať objednávateľovi vo výške skutočne vykonaných prác ku dňu ukončenia zmluvy, resp. odstúpenia od zmluvy a to podielom z dohodnutej ceny, vzhľadom na rozpracovanost’ diela a uplynutia času plnenia zmluvy.
2. Ak objednávateľ odstúpi od tejto zmluvy z dôvodu na strane zhotoviteľa, najmä v zmysle článku 4, bodu 4.5., zhotovitel’ nemá nárok na úhradu nákladov vynaložených na vykonanie diela. Rovnako nemá zhotovitel’ nárok na úhradu nákladov ak odovzdá len rozrobené dielo, ktoré objednávateľ nemôže ďalej použiť.
3. Zhotoviteľ zodpovedá za dodržiavanie zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov. Zhotoviteľ zodpovedá objednávateľovi za škodu, ak poruší povinnosť vyplývajúcu zo zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov. Za škodu sa považuje aj ujma, ktorá objednávateľovi vznikla tým, že musel zaplatiť pokutu v dôsledku toho, že prijal prácu alebo služby od zhotoviteľa prostredníctvom fyzickej osoby, ktorú zhotoviteľ nelegálne zamestnáva.
4. **Článok 8**
	1. **Licencia**
	2. 8.1.  Zhotoviteľ a autor diela v jednej osobe v rozsahu svojich práv na základe Autorského zákona (zákon č. 185/2015 Z.z.) udeľuje objednávateľovi okamihom úhrady ceny diela podľa bodu 3.2 t.j. odoslaním finančných prostriedkov na účet zhotoviteľa súhlas na použitie diela alebo ktorejkoľvek jeho časti, a to na všetky zmluvným stranám pri uzavieraní tejto zmluvy známe spôsoby použitia diela, najmä na:
5. použitie diela vcelku alebo len čiastočne (po častiach) všetkými spôsobmi známymi ku dňu nadobudnutia účinkov tejto zmluvy, najmä na jeho priame používanie objednávateľom pri výkone jeho stavebnej činnosti,
6. vyhotovenie rozmnoženiny diela akoukoľvek známou formou,
7. verejné rozširovanie originálu diela alebo jeho rozmnoženiny najmä predajom alebo inou formou prevodu vlastníckeho práva (vrátane bezplatného prevodu), nájmom alebo vypožičaním a spracovaním,
8. spracovanie, preklad a adaptáciu diela akoukoľvek známou formou,
9. zaradenie diela do súborného diela akoukoľvek známou formou,
10. verejné vystavenie diela akoukoľvek známou formou,
11. verejné vykonanie diela akoukoľvek známou formou,
12. verejný prenos diela akoukoľvek známou formou,
13. zmenu, úpravu, dokončenie diela alebo na prenechanie na spracovanie, zmenu, úpravu, preklad resp. dokončenie diela, ako aj na použitie takéhoto diela,
14. zmenu názvu diela,
15. opatrenie diela inou jazykovou verziou,
16. udeľovať práva na využívanie diela v rozsahu práv poskytnutých zhotoviteľom objednávateľovi týmto článkom zmluvy akejkoľvek tretej osobe;
	* 1. 8.2.   Zhotoviteľ touto Zmluvou udeľuje Objednávateľovi licenciu
17. v územnom rozsahu neobmedzenom
18. vo vecnom rozsahu neobmedzenom
19. v časovom rozsahu na dobu trvania majetkových práv zhotoviteľa podľa § 32  Autorského zákona
20. 8.3. Zmluvné strany sa dohodli, že zhotoviteľ touto zmluvou udeľuje objednávateľovi výhradnú licenciu.
	1. 8.4. Zhotoviteľ prehlasuje, že je oprávnený udeliť licenciu podľa tejto zmluvy ako autor diela. V prípade, ak sa toto prehlásenie ukáže ako nepravdivé, zhotoviteľ sa zaväzuje nahradiť objednávateľovi všetku škodu, ktorá mu tým vznikla.

* 1. 8.5. Zmluvné strany sa dohodli, že zhotoviteľ touto zmluvou udeľuje objednávateľovi licenciu bezodplatne.
	2. 8.6. Zhotoviteľ týmto v súlade v súlade s príslušnými ustanoveniami Autorského zákona vylučuje kolektívnu správu svojich práv týkajúcich sa použitia diela podľa tejto zmluvy.
	3. 8.7. Zhotoviteľ prehlasuje, že udelenie licencie podľa tejto zmluvy nie je v rozpore so žiadnym jeho zmluvným záväzkom.
	4. 8.8. Objednávateľ je oprávnený v čase trvania tejto zmluvy alebo po jej skončení udeliť súhlas na ďalšie použitie diela (sublicenciu) akejkoľvek tretej osobe, a to za odplatu alebo bezodplatne, ako aj odplatne alebo bezodplatne postúpiť licenciu udelenú mu touto zmluvou na akúkoľvek tretiu osobu, na čo zhotoviteľ udeľuje objednávateľovi podpisom tejto zmluvy svoj súhlas.

**Článok 9**

**Záverečné ustanovenia**

* 1. Objednávateľ na obstaranie diela uskutočnil verejné obstarávanie v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a dodržal lehoty a podmienky verejného obstarávania.
	2. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia na webovom sídle objednávateľa ako verejného obstarávateľa, podľa § 47a ods. 1 Občianskeho zákonníka.
	3. Právne vzťahy touto zmluvou neupravené sa riadia ustanoveniami § 536 a nasl. Obchodného zákonníka a platným právnym poriadkom Slovenskej republiky.
	4. Zmluva je vyhotovená v troch rovnopisoch s platnosťou originálu. Dve vyhotovenia dostane objednávateľ a jedno zhotoviteľ.
	5. Meniť alebo dopĺňať text zmluvy je možné len formou dodatku k tejto zmluve a to po dohode oboch zmluvných strán.
	6. Objednávateľ je oprávnený poskytovať projektovú dokumentáciu zhotovenú podľa tejto zmluvy tretím osobám, čo zhotovitel’ berie na vedomie a zároveň s tým súhlasí.
	7. Zhotovitel’ súhlasí, že objednávateľ zhotovené dielo uvedené v predmete zmluvy môže použiť na účely verejného obstarávania a to v neobmedzenom rozsahu.
	8. Zmluvné strany prehlasujú, že zmluva nebola uzavretá v tiesni a za nápadne nevýhodných podmienok, ustanoveniam zmluvy zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, súhlasia s nimi a zaväzujú sajú dobrovoľne plniť.

Príloha č. 1 – Cenová ponuka

V Pezinku, dňa ................... V .............., dňa .................

........................................... ...........................................

za objednávateľa za zhotoviteľa

**Mesto Pezinok**

Ing. arch. Igor Hianik

primátor